**Terveydenhuollon maksukatto**

Kunnallisen terveydenhuollon asiakasmaksuissa on kalenterivuosittainen maksukatto.

Vuonna 2021 maksukatto on 683 euroa.

**Maksukattoon lasketaan mukaan**

* terveyskeskuksen avosairaanhoidon hoitaja- ja lääkäripalvelujen maksut
* fysioterapiamaksut
* toimintaterapiamaksut
* sarjahoidon maksut
* sairaalan poliklinikkamaksut
* päiväkirurgian maksut
* lyhytaikaisen laitoshoidon maksut terveydenhuollon ja sosiaalihuollon laitoksissa
* yö- ja päivähoidon maksut terveydenhuollon ja sosiaalihuollon laitoksissa
* kuntoutushoidon maksut (ei koske kotiin annettavia palveluita)

**Maksukattoon ei lasketa mukaan maksuja**

* hammashoidosta
* sairaankuljetuksesta
* lääkärintodistuksista
* yksityislääkärin lähetteellä tehdyistä laboratorio- ja kuvantamistutkimuksista
* omaishoitajan lomapäivistä
* kotihoidosta

Maksukattoon ei lasketa tulosidonnaisia maksuja eikä maksuja, jotka on korvattu asiakkaalle esimerkiksi toimeentulotuesta tai tapaturmavakuutuksen perusteella.

Maksukaton täytyttyä

* asiakas saa avohoidon palvelut pääsääntöisesti maksutta.
* lyhytaikaisesta laitoshoidosta peritään kuitenkin 22,50 euron hoitopäivämaksu (2021)
* Kotiin vietävät palvelut ovat maksullisia

Miten on toimittava kun maksukatto täyttyy?

* **Terveyspalvelujen käyttäjän on itse seurattava maksukaton täyttymistä.**
* Alkuperäiset maksukuitit on säilytettävä, ja ne on esitettävä tarvittaessa.
* Vapaakortin antaa terveyskeskus tai muu julkinen terveydenhuolto, eli se hoitopaikka, jossa maksukatto täyttyy.

Lisätietoja maksukattoa koskevissa asioissa Lohjan terveyskeskuksessa:

Asiakaslaskutus puh. 019 369 2333 arkisin klo 12–13